جمهور باشقانی رجب طیب اردوغان حضرت مولانانین هر بیری حیکمت منبعی اولان سؤزلریله بوتون اینسان‌لیغی عصرلر بویو ایشیقلان‌دیرا‌جاق بیر مشعل یاندیردیغینی سؤیله‌دی.
مولانانین 746-جی وصلت ایل موناسیبتیله پایلاشدیغی مئساژیندا اردوغان بؤیوک متفکیر و فیلسوف-شاعر جلال الدین رومی‌نی رحمت و منتدارلیق ایله یاد ائده‌رک دئییب:
“علمی آنادولو تورپاقلاریندان‌ بوتون عالمه یاییلان، دونیا وار اولدوقجا حقیقت یولچولارینا رهبر اولان مولانا 746-جی ایلینده بئله حاق عشقی و اینسان سئوگی‌سین‌دکی صمیمیتی، فیکیرلری و اثرلری ایله میلیون‌لارلا اینسانی آرخاسیندان آپاریر.
مولانا جلال الدین رومی خوراسان-‌دان باغدا-دا، مکه و مدینه-‌دن دمشقه (شاما) زیارت ائتدیگی بوتون علم و مدنیت مرکزلرین‌دن الده ائتدیگی تجروبه‌نی آنادولویا داشیدی. مو‌لانانین هر بیری حیکمت منبعی اولان سؤزلری بوتون اینسان‌لیغی عصرلر بویو ایشیقلان‌دیرا‌جاق بیر مشعلی یاندیریر.
بو گون سون و ابدی وطنیمیز اولا‌راق سیخ ساریلدیغیمیز بو جوغرافیایا کؤنول‌لری فتح ائده‌رک مهرون وورولماسیندا مولانا و اونونلا عینی منبع‌دن بس‌لنن یونوس امره، هاجی بایرام ولی، حاجی بئکتاش ولی کیمی کؤنول سلطان‌لاری‌نین بؤیوک امگی، تحفه سی و ایزی واردیر. بیزی محبت ایله بیرلشدیرن بو بؤیوک میراث دان آلدیغیمیز گوجله قارشیمیزا چیخان بوتون چتین‌لیک‌لری و مانعه‌لری آشیریق. کؤنول سلطان‌لاریمیزین امانتی اولان صبر و موباریزه عزمی ایله بو گونوموزدن داها ایشیق‌لی، دینج و باریش دولو صاباح‌لارا، اینشاء الله ، بیرلیکده چیخاجاغیق."
